9/a.sz.melléklet

**Előterjesztés Márianosztrai Kistücsök Óvoda 2015. évi költségvetéséhez**

**Tisztelt Képviselő-testület!**

A Márianosztrai Kistücsök Óvoda költségvetésének tervezésének alapja a 2015. évi költségvetésről szóló 2014. évi C. törvény.

Az óvoda továbbra is önállóan működő külön bankszámlával rendelkező, de nem önállóan gazdálkodó költségvetési szerv.

2013. évtől bevezetésre került a pedagógus életpálya modell, melynek kapcsán minden év szeptemberben béremelést kell előirányozni a költségvetés szerkezeti változásaként.

Az óvodai étkezést ebben az évben is az önkormányzat saját feladataként teljesíti az önkormányzati költségvetésben.

**Bevételek:**

A Központi költségvetés **11.430 e Ft** feladatalapú támogatást biztosít az óvoda működéséhez 2,3 fő óvodapedagógus, valamint 1 fő segítő számára.

Az óvodaműködés támogatásra **21 fő gyermeklétszám után 1470 e Ft-ot** kapunk eszköz beszerzésre, működési kiadások fedezetére fordítható.

Átadott pénzként kerül figyelembevételre az Óvodavezető részére ez évben esedékes jubileumi jutalom kifizetése **2000 e Ft** összegben.

Mindezen bevételeket összegezve az önkormányzatnak saját költségvetésének terhére további **783 e Ft-o**t kell **működési kiadások** teljesítéséhez átadni.

A **továbbszámlázott szolgáltatás 968 e Ft** összegben villany, gáz, víz rezsi költséget jelent. Mert a konyha közüzemi kiadásai az óvodánál szerepelnek, de az önkormányzatot terhelik.

**Kiadások**

A **személyi kiadások és járuléka 13.733 e Ft** az óvodavezető, az óvodapedagógus, a dajka bére járulékai, az óvodavezető jubileumi jutalma. A béren kívüli juttatásként adott erzsébet utalvány és járulékai.

A **dologi kiadások 1.950 e Ft** összegben kerültek megtervezésre.

* a készletek között: gyógyszer, könyv, folyóirat, információ hordozó, szakmai anyag, irodaszer, munkaruha, üzemeltetési anyag került tervezésre. Valamint új ágyak, szőnyeg, mosógép megvásárlását irányoztuk elő.
* a szolgáltatások között: a munkavédelmi, tűzvédelmi érintésvédelmi felülvizsgálatok elvégzésének költségei, telefon, villany, gáz, víz, pénzügyi szolgáltatás, postaköltség, karbantartási kiadások lettek figyelembe véve.
* különféle dolgi kiadások között az áfa, valamint a belföldi kiküldetés szerepel.

A bevételek és kiadások részletezését a mellékelt táblázat tartalmazza.

Kérem T. Képviselő-testületet, hogy esetleges javaslataikkal, észrevételeikkel előterjesztésemet megvitatni szíveskedjék.

Márianosztra, 2015. február

***Kissebesi Mária***

intézményvezető

**Határozati javaslat:**

Márianosztra Község Önkormányzatának Képviselő-testülete a Márianosztrai Kistücsök Óvoda 2015. évi költségvetését:

16.651 e Ft bevételi főösszeggel és

16.651 e Ft kiadási főösszeggel elfogadja

Határidő: 2015. február 15.

Felelős: Polgármester